
**** **สโมสรโรตารีสนามจันทร์ ภาค 3330 โรตารีสากล**

**ROTARY CLUB OF SANAMCHAN DISTRICT 3330 R.I. THAILAND**

**นย.ดร.เทวินทร์ บุบผาคำ นายกสโมสรโรตารีสนามจันทร์ ปี 2567-2568**

**รายงานการประชุมปกติประจำสัปดาห์ ครั้งที่ 4 /2567-2568**

**วันจันทร์ที่ 26 สิงหาคม 2567 เวลา 18.00 น. ณ ห้องทับทิม โรงแรมเวล**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้มาเข้าร่วมประชุม**

1. ผวน.นพ.ชัชวาล ว่องวิวัฒน์ไวทยะ ผู้ว่าการภาคนอมินี ภาค 3330
2. อผภ.ดร.รัตน์มณี ตันยิ่งยง อดีตผู้ว่าการภาค
3. อน.สมเกียรติ จารุพูนผล Facilitator
4. อน.ชาญสิริ เจาฑานนท์ ประธานฯบริหารจัดการสโมสร
5. อน.วิธิวัสส์ เลิศสิริสรณ์ ประธานฯประชาสัมพันธ์ภาพลักษณ์
6. อน.ไมตรี คำมณี อุปนายกคนที่ 3
7. ผชภ.ณัฐวัฒน์ เนื่องสิกขาเพียร ผู้ช่วยผู้ว่าการภาค
8. อน.อัญชลี อมรสิน ประธานฯมูลนิธิ / YE Councilor
9. อน.กัญชนก บางท่าไม้ ประธานฯบำเพ็ญประโยชน์
10. อน.สุชาติ เอกพัชรวรรณ นายกผ่านพ้น
11. นย.ดร.เทวินทร์ บุบผาคำ นายก
12. รทร.สุกิจ นิยมทรัพย์ เลขานุการสโมสร
13. รทร.ณัฐกิตติ์ พิริยพงษ์พร ปฏิคมสโมสร
14. รทร.ปัญญา จริยะเมธี เหรัญญิก
15. รทร.สุพจน์ เลาห์ภูติ ประธานฯสมาชิกภาพ
16. รทร.สมบุญ แฟงมาก ประธานฯโปลิโอ
17. รทร.สำริด ท้าวแผนบุญ สมาชิก
18. รทร.พิสิฐสิริ บุญมานะประเสริฐ สมาชิก
19. รทร.พัชรวัณฏ์ ธัญญสิริโรจน์ สมาชิก
20. รทร.ภูษิตา เมธาธนากูล สมาชิก
21. รทร.ปัทมพร ปิ่นสากล สมาชิก
22. รทร.พัฒนา จาปัญญะ สมาชิก
23. รทร.สกนธ์ภรณ์ อุปัชฌาย์ สมาชิก
24. รทร.กฤตยา ตั้งสุขสบายดี สมาชิก
25. รทร.คณุตย์ คณานนต์ธิษฏา สมาชิก

**นายก ดร.เทวินทร์ บุบผาคำ :** กล่าวเปิดประชุม / เคาะฆ้องเปิดประชุม

**อน.ชาญสิริ เจาฑานนท์ (ประธานฯบริหารจัดการสโมสร) :** กล่าวแนะนำคู่สมรสของสมาชิกและแขกที่มาเยี่ยมสโมสร

**นายก ดร.เทวินทร์ บุบผาคำ :** **เรื่องนายกแจ้งให้ทราบ**

1. วันที่ 6 สิงหาคม 2567 สโมสรโรตารีสนามจันทร์​ โดย​ นายก ดร.เทวินทร์ บุบผาคำ​ ได้เดินทางเข้าร่วมงานฉลองนายกของสโมสรโรตารีคอหงส์และสโมสรโรตารีโคกเสม็ดชุน ณ ห้องตะวันจันทรา ชั้น 2 โรงแรมเอสหาดใหญ่ อำเภอหาดใหญ่ จังหวัดสงขลา
2. วันที่ 7 สิงหาคม 2567 สโมสรโรตารีสนามจันทร์​ นำโดย​ นายก ดร.เทวินทร์ บุบผาคำ​ ได้เข้าร่วมงานฉลองนายกและคณะกรรมการบริหาร ปี 2567-2568 ของสโมสรโรตารีหาดใหญ่ ณ ห้องแกรนด์บอลรูม1 โรงแรมบุรีศรีภู อำเภอหาดใหญ่ จังหวัดสงขลา
3. วันที่ 8 สิงหาคม 2567 สโมสรโรตารีสนามจันทร์​ นำโดย​ นายก ดร.เทวินทร์ บุบผาคำ​ ได้เข้าร่วมงานบำเพ็ญประโยชน์ร่วมกับสโมสรโรตารีคอหงษ์และบ้านโคกเมือง จ.สงขลา ร่วมปล่อยลูกปู , ปลา​ พร้อม​ร่วมรับประทาน​ อาหารจากปิ่นโต​ร้อยเถา​ ที่ชาวบ้านจากแต่ละบ้านทำอาหารท้องถิ่นมาเลี้ยง​เป็นวิถีชุมชน
4. วันที่ 11 สิงหาคม พ.ศ 2567 สโมสรโรตารีสนามจันทร์ นำโดย นายก ดร.เทวินทร์ บุบผาคำ พร้อมด้วยสมาชิกเข้าร่วมกับสโมสรโรตารีแก่นจันทร์ในการแข่งขันงานเดินวิ่งการกุศลโรตารีรัน รายได้เพื่อใช้ในกิจกรรมส่งเสริมเยาวชนภาค 3330 โรตารีสากล ณ บริเวณเขาแก่นจันทร์ อำเภอเมือง จังหวัดราชบุรี
5. วันที่ 19 สิงหาคม 2567 สโมสรโรตารีสนามจันทร์ นำโดย นายก ดร.เทวินทร์ บุบผาคำ พร้อมด้วยสมาชิก เข้าร่วมงาน มุทิตาสดุดี 36 ปี สโมสรโรตารีพระปฐมเจดีย์ ณ อุทยานการอาชีพชัยพัฒนา จังหวัดนครปฐม
6. วันที่ 20 สิงหาคม 2567 สโมสรโรตารีสนามจันทร์ นำโดย นายก ดร.เทวินทร์ บุบผาคำ พร้อมด้วยสมาชิก เข้าร่วมงาน สังสรรค์วันครอบครัว สโมสรโรตารีนครปฐม ณ ห้องทับทิม โรงแรมเวล
7. วันที่ 20 สิงหาคม 2567 สโมสรโรตารีสนามจันทร์ นำโดย นายก ดร.เทวินทร์ บุบผาคำ พร้อมด้วยสมาชิกเข้าเป็นกรรมการตรวจรับและตรวจสอบอุปกรณ์คอมพิวเตอร์ โครงการ Global Grants 2457672 โครงการ E-Library (ห้องสมุดมีชีวิต) ที่โรงเรียนวัดห้วยจรเข้วิทยาคม
8. วันที่ 21 สิงหาคม 2567 สโมสรโรตารีสนามจันทร์ นำโดย นายก ดร.เทวินทร์ บุบผาคำ พร้อมด้วยสมาชิกเข้ามอบโครงการ Global Grants 2457672 โครงการ E-Library (ห้องสมุดมีชีวิต) โครงการนี้ร่วมกับ​ สโมสรโรตารีนครชัยศรี​ และ​ สโมสรโรตารีเจินจู​ ภาค​ 3670 มูลค่าโครงการเป็นจำนวนเงิน 1,139,600 บาท โครงการนี้ต้องขอขอบคุณนายกผ่านพ้น สุชาติ เอกพัชรวรรณ , Jennifer Berg จาก RI ที่ช่วยสนับสนุนและพิจารณาโครงการนี้ให้ได้รับการอนุมัติ และขอขอบคุณคณะกรรมการในสโมสรทุกๆ ท่านที่เข้าร่วมโครงการนี้
9. วันที่ 8-12 กันยายน 2567 นายก ดร.เทวินทร์ บุบผาคำ เดินทางไปจดคู่มิตรกับสโมสรโรตารีกาเนสซอร์ ณ ประเทศเนปาล

**รทร.สุกิจ นิยมทรัพย์ (เลขานุการสโมสร) : แจ้งข่าวสาร**

1. วันจันทร์ที่ 1 กันยายน 2567 เวลา 09.00-12.00 น. ขอเชิญเข้าร่วมกิจกรรมบริจาคโลหิตที่ทางสโมสรอินเตอร์แรคโรงเรียนวัดห้วยจรเข้วิทยาคม ในความอุปถัมภ์ของโรตารีสนามจันทร์ จัดให้มีการร่วมบริจาคโลหิตเพื่อถวายเป็นพระราชกุศลวันเฉลิมพระชนมพรรษาพระบรมราชชนนีพันปีหลวง
2. ในวันที่ 8-12 กันยายน 2567 สโมสรโรตารีสนามจันทร์ โดย นายก ดร.เทวินทร์ บุบผาคำ และคณะกรรมการบริหารพร้อมสมาชิกสโมสรพร้อมแอนน์จะเดินทางไปจดคู่มิตรกับสโมสรกาเนสซอร์ เป็นสโมสรที่มีสมาชิกเป็นสุภาพสตรีล้วน เพื่อมิตรภาพที่ดีของโรตารี รายละเอียดเพิ่มเติมจะแจ้งให้ทราบ ท่านใดประสงค์จะเข้าร่วมเดินทางด้วยสามารถแจ้งได้
3. โครงการอบรมเยาวชนผู้นำโรตารี ไรล่า ปี 2567-2568 วันที่ 19-22 ตุลาคม 2567 จัดขึ้นที่ โรงเรียนบรมราชินีนารถวิทยาลัย จ.ราชบุรี ทางสโมสรได้ส่งผู้นำอินเตอร์แรคโรงเรียนวัดห้วยจรเข้วิทยาคมเข้าร่วมอบรม 2 ท่าน ท่านสมาชิกท่านใดประสงค์จะให้บุตรหลานเข้ามาร่วมกิจกรรมในครั้งนี้แจ้งความประสงค์ได้ โดยกำหนดอายุ 12-18 ปี
4. ห้างเซ็นทรัล นครปฐม เข้าร่วมกิจกรรมการแข่งขันแรลลี่โรตารีสนามจันทร์ กับทางสโมสร ขอเชิญมวลมิตรโรแทเรียนไปร่วมกันอุดหนุนสินค้า , บริการของทางห้างกัน ข้อมูลเพิ่มเติมกิจกรรมแรลลี่ทางคณะกรรมการจะแจ้งให้ทราบต่อไป

**ผวน.นพ.ชัชวาล ว่องวิวัฒน์ไวทยะ (ผู้ว่าการภาคนอมินี ภาค 3330) :** กล่าวขอบคุณสโมสรที่เรียนเชิญมาบรรยายพิเศษ เรื่อง Rotary From Present to The Future (ทิศทางโรตารีในอนาคต)

เดือนนี้เป็นเดือนแห่งสมาชิกภาพ มีโรแทเรียน 1.2 ล้านคนในสโมสรโรตารี 34,000 สโมสร มีภาคต่างๆ ประมาณ 530 ภาค มีสโมสรเกิดใหม่คือ สโมสรโรตารีเมืองปฐมนคร

การเปลี่ยนแปลงในภาค คือ สัญลักษณ์ของโรตารีเริ่มตั้งแต่ปีหน้าเป็นต้นไปจะไม่มีแล้ว เนื่องจากมีผู้คนโดยทั่วไปเกิดความสับสนเป็นอย่างมากเกี่ยวกับตราสัญลักษณ์โรตารีว่าเป็นตราไหนกันแน่ที่ใช้ หลังจากนี้จะใช้ตราสัญลักษณ์ตราที่เป็นวงล้อฟันเฟืองสีเหลืองเพียงอย่างเดียว วงล้อ 24 ฟันเฟือง หมายถึง 24 ชั่วโมง ที่จะบำเพ็ญประโยชน์ไปทั่วประเทศและทั่วโลก

การอบรม Vibrant​ Club​ Work​ Shop มีการทำความรู้จักกันระหว่างโต๊ะและนำปัญหาของแต่ละสโมสรมาคุยกัน แลกเปลี่ยนความคิดเห็นกัน

แนวโน้มของการจัดงานวันสถาปนานายกสโมสรนั้น ผมอยากเห็นการสถาปนาในทุกพื้นที่มารวมตัวกัน อาจจะจัดที่ใดที่หนึ่งแล้วพักที่นั่นไปเลยเพื่อลดปัญหาอุบัติเหตุระหว่างการเดินทางกลับ และได้ร่วมกิจกรรมต่างสโมสรกันอย่างเต็มที่ การมาร่วมงานวันสถาปนานั้นถือเป็นการให้เกียรติกันและเป็นการให้กำลังใจเพื่อนร่วมรุ่นอีกด้วย

กิจกรรมบำเพ็ญประโยชน์ : ผมใช้เวลาไม่ถึง 3 เดือน ในการรวบรวมเงิน 13 ล้าน โครงการ Global Grants เรื่องโครงการไตเทียม ทุกวันนี้สโมสรโรตารีนครปฐมได้ร่วมทำกิจกรรมบำเพ็ญประโยชน์มากมายหลายโครงการ ปีที่ผมเป็นนายกผมได้จัดทำโครงการบำเพ็ญประโยชน์ไป 20 ล้าน โดยได้รับความร่วมมือจากหลายๆสโมรสรมาช่วยกันหาเงินเพื่อบรรลุเป้าหมายร่วมกัน โดยสิ่งที่ทุกสโมสรควรมีนั่นคือ ต้อง “เป็นความจริง - อิงเที่ยงธรรม - นำไมตรี – ดีทุกฝ่าย "

อยากฝากงานของสโมสรโรตารีนครปฐม ดังนี้

* ในวันที่ 11 กันยายน 2567 เวลา 17.00 น. สโมสรโรตารีนครปฐมจัดงานครบรอบวันก่อตั้ง 55 ปี และเชิดชูเกียรตินายก ณ ศูนย์ศิลปวัฒนธรรมเฉลิมพระเกียรติ 6 รอบมหาวิทยาลัยศิลปากรนครปฐม
* ในวันที่ 10 ตุลาคม 2567 เวลา 08.30-16.00 น. สโมสรโรตารีนครปฐมจัดโครงการส่งเสริมสุขภาพจิตในเยาวชน ณ หอประชุม 100 ปี โรงเรียนราชินีบูรณะ ภายในงานจะมีวิทยากรมาบรรยายให้ความรู้หลายท่านมากมาย
* ในวันที่ 24 ตุลาคม 2567 สโมสรโรตารีนครปฐมจัดงานบริจาคโลหิต เพื่อถวายเป็นพระราชกุศลแด่พระบาทสมเด็จพระเจ้าอยู่หัว รัชกาลที่ 10 ณ ศาลากองอำนวยการ องค์พระปฐมเจดีย์

**อผภ.ดร.รัตน์มณี ตันยิ่งยง (อดีตผู้ว่าการภาค) :** กล่าวขอบคุณแทนสโมสร

**นายก ดร.เทวินทร์ บุบผาคำ :** มอบของที่ระลึกให้ ผวน.นพ.ชัชวาล ว่องวิวัฒน์ไวทยะ (ผู้ว่าการภาคนอมินี ภาค 3330)

**รทร.ณัฐกิตติ์ พิริยพงษ์พร** **(ปฏิคม) :** กล่าวสนเทศอาชีพ เรื่อง รถจักรยานไฟฟ้า

รถจักรยานไฟฟ้า ผมได้มาทำเป็นอาชีพโดยบังเอิญ เนื่องจากลูกสาวผมได้มาเปิดร้านขายของเล่นเด็ก จึงได้นำรถจักรยานไฟฟ้ามาขาย ในสมัยนั้น สั่งมาจากจีนมาเป็นกล่องๆ ไม่มีคู่มือ ต้องมาประกอบเองไม่มีคนสอน ก็เรียนรู้ที่จะประกอบเองจนเริ่มคล่องตัวจึงทำส่งทางใต้ เนื่องจากประกอบเองได้ก็ต้องเรียนรู้ที่จะซ่อมเองเป็นด้วย

รถจักรยานไฟฟ้า มี 2 แบบ คือ 1. รถจักรยานไฟฟ้า แบบใช้พลังงานไฟฟ้า คือ ต้องปั่นเพื่อเก็บพลังงานและนำมาใช้ 2. รถจักรยานไฟฟ้า โดยใช้แบตเตอรี่ ต้องชาร์จแบตถึงจะขับเคลื่อนได้ ตอนนี้มีขายทางช่องทางออนไลน์อีกด้วย ซึ่งก่อนจะซื้อควรดูให้ดีก่อนว่า สรีระเข้ากับรถไหม และแบตเตอรี่เป็นแบตแบบไหนอย่างไร บางร้านใช้แบตราคาถูกทำให้อายุการใช้งานต่ำ ในการชาร์จไฟครั้งหนึ่งสามารถวิ่งได้ประมาณ 40 กิโลเมตร และรถจักรยานไฟฟ้าทั่วไปสามารถรับน้ำหนักได้ประมาณ 80 กิโลกรัม

**อน.สมเกียรติ จารุพูนผล (Facilitator) :** เกร็ดความรู้โรตารี เรื่อง เป็นสมาชิกภาพอย่างไรให้สนุก

บางคนอาจเกิดคำถามว่าเป็นโรตารีแล้วได้อะไร ก่อนอื่นต้องเข้าใจในวัตถุประสงค์ของโรตารีก่อน คือ การให้บริการของโรตารีทำด้วยใจและต้องมีมิตรภาพ การมีมิตรภาพเป็นสิ่งสำคัญเราไม่สามารถทำโครงการต่างๆ ให้บรรลุเป้าหมายได้ด้วยคนเดียว

วัตถุประสงค์ของโรตารีกำเนิดมาจากไหน? กำเนิดมาจากฝ่ายบริการอาชีพ ซึ่งหลายบุคคล หลายอาชีพ มารวมตัวกันด้วยความรักเพื่อช่วยเหลือผู้คนอื่นๆที่ยากไร้ และขาดแคลนโดยไม่หวังผลประโยชน์

โครงสร้างขององค์กรมีทั้งภายนอกและภายใน : องค์กรภายนอก คือ ระดับภาค สูงไปถึงระดับ RI องค์กรภายใน คือ ภายในสโมสร หลายสโมสรหานายกไม่ได้เพราะไม่มีโครงสร้างองค์กรภายใน เนื่องจากมันมีโครงสร้างทั้งหมด 3 ขนาด คือ ใหญ่ กลาง เล็ก ขนาดใหญ่ก็จะมีความเป็นทางการสูง ของเรานั้นเป็นขนาดกลางทำงานกันอย่างสนุกไม่เป็นทางการมาก ส่วนขนาดเล็กนั้นมีประสิทธิภาพจัดการเร็ว ไวแต่ไม่มีประสิทธิผล พอเวลาหานายกรับเลือกก็มักมีปัญหาเพราะเกิดจากการคุยกันเองโดยไม่มีผู้ยอมรับ ซึ่งทำให้เกิดปัญหาในการวางแผนจัดการในการทำงานในการระดมทุน

การเรียนรู้เทคโนโลยีในสมัยนี้นั้นก็เป็นสิ่งสำคัญ ต้องรู้เขารู้เรา และทันสมัย มติของโรตารีจะมีการเปลี่ยนแปลงและแก้ไขซึ่งก็ต้องคอยติดตาม โดยไม่มีการทิ้งร่างตัวหลักไปได้จะเปลี่ยนเพียงแค่ปลีกย่อยในเรื่องของการลดความรุนแรงออกไป

ในเรื่องของการเมืองนั้น ในคู่มือปฏิบัติการณ์บ่งบอกว่าสามารถพูดถึงได้ สามารถวิจารณ์ได้เนื่องจากองค์กรโรตารีเป็นองค์กรระดับชาติ สามารถรู้ถึงความเปลี่ยนแปลงแต่แค่ห้ามเลือกข้างแค่นั้นเอง

การจัดโปรแกรมการประชุม จัดอย่างไรให้สนุก ทำให้รู้สึกว่าการประชุมนั้นเกิดรอยยิ้มอยู่เสมอตลอดเวลาที่เข้าประชุมและทำให้ผู้เข้าร่วมประชุมมีส่วนร่วมในการประชุมอยู่เสมอ

**อน.ชาญสิริ เจาฑานนท์ (ประธานฯบริหารจัดการสโมสร) :**  แจ้งเรื่อง ความคืบหน้ากิจกรรมหารายได้

1. จะประชุมสโมสรอีกครั้งในวันจันทร์ที่ 16 และ 30 กันยายน 2567
2. ขอแสดงความยินดีกับโรตารีแอนน์ รุ่งทิพย์ โชครัศมีศิริ ซึ่งได้คุณแม่ดีเด่นแห่งชาติ ปี 2567 จากสภาสังคมสงเคราะห์แห่งประเทศไทย ในพระบรมราชูปถัมภ์ ประเภท แม่ของลูกผู้ทำประโยชน์ต่อสังคมและประเทศชาติ
3. ขอเชิญร่วมสังสรรค์สมาชิกที่ครบรอบวันเกิดเดือนสิงหาคมและร่วมกันเป่าเค้ก

ประชุมครั้งต่อไป วันจันทร์ที่ 16 กันยายน 2567

นายกปิดการประชุม : เวลา 21.00 น.

นส.รินทร์ลิตา พีรเวชญ์ปรกรณ์ (เจ้าหน้าที่สโมสร) : ผู้บันทึกการประชุม